Source: https://www.catawiki.ro/help/seller-terms-and-policies/seller-terms
Timestamp: 2020-08-11 03:50:32+00:00
Document Index: 40581520

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 4', 'Articolul 6', 'Articolul 7', 'Articolul 8', 'Articolul 9', 'Articolul 14', 'Articolul 10', 'Articolul 11', 'Articolul 12']

Contactați-neAjutorul vânzătoruluiPolitici
Termenii vânzătorului
Catawiki oferă o platformă unde puteți vinde obiecte speciale către Cumpărătorii din întreaga lume. Este foarte important pentru noi ca Piața noastră Online să fie de încredere și sigură atât pentru Cumpărători cât și pentru Vânzători. Dorim să profităm de această ocazie pentru a explica cele mai importante reguli de vânzare la Catawiki ("Termenii Vânzătorului"), care sunt parte integrantă din Termenii de Utilizare. Disponibilitatea Serviciilor noastre este limitată pentru anumite țări. Găsiți lista cu țările acceptate aici.
Prezenții Termeni ai Vânzătorului subliniază de asemenea drepturile și obligațiile dumneavoastră în conformitate cu Contractul de Vânzare pe care îl încheiați cu Cumpărătorii Loturilor dvs. Puteți găsi obligațiile Cumpărătorilor în temeiul Contractului de Vânzare în Termenii Cumpărătorului.
Pentru mai multe informații cu privire la termenii scriși cu majuscule utilizați în acest document, consultați Termenii de Utilizare. Puteți descărca și scoate la imprimantă acest document.
Articolul 1: Înregistrarea în calitate de Vânzător
E minunat că sunteți interesați să vindeți Loturi cu noi! Înainte de a utiliza Piața noastră Online, asigurați-vă că sunteți la curent cu următoarele:
- Va trebui să vă creați un Cont de Vânzător. Când vă înregistrați ca Vânzător, sunteți obligat să declarați cu bună credință dacă vă înregistrați ca persoană fizică sau juridică. Dacă folosiți Piața noastră online pentru a vinde Loturi care au legătură cu activitatea dvs. comercială, cu afacerile dvs., cu activitatea artizanală sau profesională (ca "vânzător profesionist"), o pictogramă 'Pro' va apărea lângă numele de utilizator la Loturile pe care le oferiți.
- Este posibil să vă solicităm să vă identificați. Pentru a vinde pe Piața noastră online, vă putem solicita să furnizați informații suplimentare de identificare. De exemplu, este posibil să fiți rugat să furnizați o copie a ID-ului, numărul contului bancar, data nașterii și, dacă este cazul,Numărul de Înregistrare la Camera de Comerț și numărul de identificare TVA, în conformitate cu Politica noastră de Confidențialitate. Furnizorul nostru de Servicii de Plată poate avea de asemenea nevoie de aceste informații înainte de a putea vinde sau primi plăți.
- Vânzare profesională. Dacă folosiți Piața noastră Online ca vânzător profesionist, sunteți obligat să respectați toate legile și reglementările fiscale aplicabile, să vă înregistrați în calitatea corectă și să furnizați toate informațiile necesare la înregistrare.
* Ne așteptăm să vă îndepliniți obligațiile de TVA. Pentru a fi tratat ca Vânzător Profesionist în scopuri de TVA, sunteți obligat să ne furnizați un număr valid de identificare TVA. Dacă vă aflați în afara UE și nu aveți un număr de identificare TVA, trebuie să furnizați dovezi alternative, acceptate de Catawiki, că folosiți Piața Online în calitate profesională (de exemplu, pentru a desfășura un negoț, o afacere, o activitate artizanală sau profesională). Recunoașteți că veți fi desemnat ca Vânzător Profesionist pentru toate utilizările prin acel Cont.
* Ne așteptăm să respectați dreptul de retragere UE. Dacă folosiți Piața noastră Online ca persoană juridică, confirmați și acceptați că, în anumite cazuri, Cumpărătorii din Spațiul Economic European (SEE) pot avea dreptul la un "drept de retragere" de 14 zile. Veți coopera pe deplin cu noi în acest proces. Vă rugăm să citiți Politica noastră privind Dreptul de Retragere.pentru mai multe informații.
Dacă nu sunteți înregistrat ca Vânzător Profesionist, dar avem motive rezonabile să credem că utilizați Piața Online în calitate profesională, avem dreptul să vă considerăm Vânzător Profesionist pentru toate vânzările viitoare din Contul relevant. Acest lucru înseamnă că va trebui să aderați la dreptul UE de retragere.
Articolul 2: Oferirea Loturilor la licitație.
Odată ce sunteți înregistrat ca Vânzător, vă puteți oferi Loturile la licitație. Asigurați-vă că sunteți la curent cu următoarele:
- Vom determina cât de adecvat este lotul dumneavoastră. Vom decide care Loturi sunt potrivite pentru a fi vândute pe noastre Piața noastră Online. Luăm această decizie în funcție de caracteristicile lotului,precum atractivitatea, raritatea, prețul de vânzare posibil și cererile preconizate pentru Lotul în cauză. Putem refuza loturi fără a preciza motivul. Vă rugăm evaluați Ghidul de Înscriere pentru a verifica ce fel de loturi acceptăm și ce fel de loturi nu acceptăm.
- Avem nevoie de o descriere clară și cuprinzătoare a Lotului dumneavoastră. Când scoateți la licitație un Lot, trebuie să furnizați informații clare și cuprinzătoare referitoare la Lot. Aceste informații trebuie să includă, dar fără a se limita la, următoarele materiale și informații:
1. O descriere corectă, completă și exactă a Lotului.
2. Informații despre starea și clasificarea Lotului, inclusiv dacă acesta intră sau nu sub incidența mecanismului bunurilor de marjă, în contextul legislației aplicabile în materie de TVA.
3. Una sau mai multe fotografii clare care reprezintă cu exactitate starea actuală (inclusiv orice defecte sau deficiențe), caracteristicile și alte detalii cu privire la Lot.
4. Prețul de Rezervă, dacă este cazul (opțiunea de a stabili un Preț de Rezervă va depinde de valoarea Lotului).
5. Indicarea costurilor reale de expediere (dacă este cazul).
6. Orice alte condiții legate de ofertă.
- Sunteți responsabil pentru o descriere corectă a Lotului. Acest lucru se aplică și dacă propunem sau facem modificări pentru a și/sau completa descrierea Lotului. Vă vom oferi oportunitatea de a revizui descrierea înainte de începerea Licitației Online. Veți utiliza această oportunitate pentru a verifica descrierea Lotului și, prin urmare, pentru a garanta că descrierea finală a Lotului este precisă.
- Garantați că aveți dreptul și sunteți autorizat să vindeți Lotul. Prin licitarea și vânzarea unui lot, garantați că nu (i) încălcați nicio lege sau regulament, (ii) că nu încălcați drepturile terților, inclusiv drepturile contractuale si Drepturile de Proprietate Intelectuala, (III) acționând într-un mod fraudulos in general, sau ( IV) acționând într-un mod ilegal și/sau fraudulos față de terți sau Catawiki. De asemenea, garantați că ofertarea și vânzarea Lotului este o tranzacție originală și autentică. Mai exact, garantați că nu scoateți Lotul la licitație ca parte a unei tranzacții false, ce permite Cumpărătorului, dvs, și/sau părți terțe transferarea unei sume de bani și spălarea banilor implicați.
- Clasamentul loturilor. Experții noștri determină clasamentul Loturilor așa cum sunt prezentate în Piața noastră de Desfacere Online, pe baza expertizei și a unor criterii.
- Retragerea Loturilor înainte de începerea licitației. Puteți retrage Loturile înainte ca acestea să fie publicate pe Piața noastră Online și sunt vizibile altor Utilizatori. După aceea, nu veți putea schimba condițiile atașate ofertei. Dacă decidem să vă eliminăm Lotul de la o Licitație Online, veți fi pe deplin răspunzător pentru orice daune rezultate de aici. Dacă decideți că un Lot ar trebui să fie eliminat după ce a fost publicat la Licitația Online, va trebui să ne furnizați documente, fișiere, sau alte forme de dovezi referitoare la motivul pentru care acesta ar trebui eliminat. Va trebui să furnizați această dovadă la prima noastră solicitare. Dacă decidem că dovada este suficientă, ne vom consulta cu ofertanții și este posibil, la propria discreție, să scoatem lotul de la licitație.
Pentru mai multe informații referitoare la oferirea Loturilor accesați Centrul nostru de Ajutor.
Articolul 3: Loturi la licitație
După ce am acceptat Lotul dumneavoastră și l-am scos la licitație, ceilalți Utilizatori pot licita pentru el. Prin vânzarea pe Piața noastră Online, sunteți de acord cu următoarele reguli:
- Cumpărătorul și Vânzătorul unui Lot încheie un Contract de Vânzare. La sfârșitul unei Licitații Online, veți încheia automat un Contract de Vânzare cu cel mai mare ofertant (Cumpărătorul) al Lotului. Acest lucru nu va fi posibil dacă ați stabilit un Preț de Rezervă și cea mai mare Ofertă este mai mică decât Prețul de Rezervă.
- Nu acceptăm licitații ilicite. Nu aveți voie să licitați pentru propriile Loturi sau pentru Loturile unei persoane cu care aveți o legătură. De asemenea, nu este permis ca o persoană cu care aveți o legătură să liciteze pentru Loturile dvs. Noi numim acest lucru licitație ilicită.
- Loturile pe care le oferiți pe Piața noastră Online vor fi oferite exclusiv aici. Nu veți oferi Loturi prin alte canale de vânzări atâta vreme cât acestea se află într-una dintre Licitațiile noastre Online. Veți scoate Loturile de pe alte site-uri, inclusiv platformele online și magazinele proprii sau alte magazine (web), dacă sunt la una dintre licitațiile noastre.
- Clasamentul Loturilor în rezultatele căutărilor. Plasarea și clasarea Loturilor în rezultatele căutărilor pe Piața noastră de Desfacere Online poate varia și depinde de o varietate de factori, precum ar fi numele numele Licitației Online, numele categoriei, detaliile Lotului, titlul și subtitlul Lotului, descrierea Lotului, și traducerile (automate) a oricărora dintre parametrii de căutare.
În Centrul nostru de Ajutor, veți găsi cele mai frecvente întrebări despre licitațiile noastre.
Articolul 4: Livrarea sau ridicarea Loturilor
Odată ce Lotul a fost vândut, îi vom cere Cumpărătorului să plătească Prețul de Achiziție, costurile de transport (dacă este cazul) și Comisionul cumpărătorului. De îndată ce Cumpărătorul a plătit, vă vom anunța astfel încât să puteți livra Lotul către cumpărător sau să aranjați ridicarea.
- Lotul trebuie livrat in termen de trei (3) zile lucratoare de la efectuarea platii. Cu excepția cazului în care ați aranjat ca Cumpărătorul să ridice Lotul, va trebui să-l împachetați cu atenție și să-l trimiteți în termen de trei (3) zile lucrătoare de la primirea confirmării de plată de la noi. Sunteți responsabil pentru trimiterea Lotului către Cumpărător. Termenul de livrare specificat nu va fi considerat niciodată o limită legală.
- Loturile trebuie expediate cu serviciul Urmărire & Localizare. De asemenea, vă recomandăm insistent să utilizați expedierea înregistrată și/sau asigurată, deoarece vă veți asuma riscul de deteriorare și/sau pierdere a Loturilor dumneavoastră pe perioada expedierii.
- Loturile trebuie expediate de la adresa indicată în Contul dvs. Sunteți obligat să expediați Loturile de la adresa menționată în Contul dvs. Dacă expediați Lotul de la o altă adresă, va trebui să suportați orice costuri care nu ar fi fost percepute dacă Lotul ar fi fost expediat de la adresa indicată în Contul dvs. (cum ar fi, dar fără a se limita la, impozitele și taxele de import).
- Expediere din țări neacceptate. Nu puteți vinde și/sau livra Loturi din țările care nu sunt pe lista țărilor acceptate. Dacă livrați Loturi din țări neacceptate, sunteți de vină și pierdeți dreptul de a primi plata.
- Vă cerem să vă adresați Cumpărătorului dacă există probleme de expediere. În cazul în care Lotul este pierdut și/sau deteriorat în timpul transportului, și nu se ajunge la o soluție cu Cumpărătorul, va trebui să cooperați în cadrul unei investigații realizată de către compania de transport. O investigație în desfășurare nu ne prejudiciază dreptul de a decide dacă Prețul de Achiziție va fi rambursat Cumpărătorului sau plătit către dvs.
- Taxele de expediere excedentare trebuie rambursate Cumpărătorului. În cazul în care costurile de livrare sunt mai mici decât suma indicată în Licitația Online, va trebui să rambursați costurile excedentare de livrare plătite de Cumpărător.
Dacă aveți întrebări despre livrare sau colectare, accesați Centrul nostru de Ajutor.
Articolul 5: Plata Loturilor
Veți primi Prețul de Achiziție (cu Comisionul Vânzătorului dedus) după ce (i) Cumpărătorul a plătit prețul de achiziție, costurile de transport (dacă există), și Comisionul Cumpărătorului și (ii) ați expediat Lotul sau Cumpărătorul a ridicat Lotul, în conformitate cu Articolul 4.
- Am putea reține plata. Vă putem suspenda plata în cazul în care Cumpărătorul a sesizat o dispută datorată, de exemplu, unei presupuse deteriorări sau neconformități a Lotului.
- Se pot aplica cursuri de schimb. Vom stabili cursul de schimb pentru fiecare Lot pentru ceea ce este la începutul Licitației Online. Chiar dacă cursul de schimb se modifică în timpul licitației, cursul de schimb pe care îl aplicăm va fi fixat la începutul licitației. Acceptați că este posibil să fiți plătit cu un Preț de Achiziție mai mic (sau mai mare) în moneda țării dumneavoastră decât dacă am fi folosit cursul de schimb aplicabil la sfârșitul Licitației Online sau când prețul de Achiziție a fost plătit. De asemenea, am putea rotunji Prețul de Achiziție la cea mai apropiată unitate monetară înainte de a vă plăti.
- Este posibil să anulăm tranzacțiile în cazul în care Cumpărătorul nu plătește. În cazul în care cumpărătorul nu plătește conform obligațiilor care îi revin în conformitate cu Termenii Cumpărătorului, vom trimite mai multe atenționări de plată. Dacă, atenționările noastre, Cumpărătorul tot nu plătește, sunteți de acord și confirmați că putem anula tranzacția din sistemul nostru. Anularea tranzacției nu este aceeași ca dizolvarea Contractului de Vânzare. Odată ce am anulat tranzacția, puteți decide fie să reofertați Lotul, fie să luați legătura direct cu Cumpărătorul pentru a obține drepturile dumneavoastră în conformitate cu Contractul de Vânzare.
- Plățile sunt guvernate de termenii Furnizorilor noștri de Servicii de Plată. Serviciile de procesare a plăților de pe Piața noastră Online sunt furnizate de Furnizorii noștri de Servicii de Plată,de Stripe sau Payoneer, în funcție de țara în care vă aflați. Aceste servicii de procesare a plăților sunt supuse termenilor respectivi ai Furnizorilor noștri de Servicii de Plată Pentru Stripe, serviciile sunt supuse Acordului de Cont cu Stripe, care include Termenii Serviciilor Stripe (denumite colectiv "Acordul privind Serviciile Stripe"). Pentru plățile procesate de Payoneer, serviciile sunt supuse Termenilor și Condițiilor Payoneer. Prin vânzarea pe Catawiki, sunteți de acord să respectați prezenții termeni relevanți, ce pot fi modificați din când în când. Primirea plății poate depinde de completarea tuturor detaliilor cerute de Furnizorii de Servicii de Plată relevanți, cum ar fi data nașterii și, dacă sunteți Vânzător Profesionist, un număr de înregistrare al companiei. În cazul în care furnizorul de plăți blochează o plată în conformitate cu termenii aplicabili, avem dreptul să anulăm tranzacția din sistemul nostru și să rambursăm Cumpărătorul. În astfel de cazuri, nu putem fi considerați responsabili sau răspunzători pentru daunele provocate de anulare.
- Ne rezervăm dreptul de a nu vă plăti. Dacă nu ați acționat în conformitate cu Termenii de Utilizare (de exemplu, ați expediat un Lot dintr-o țară neacceptată sau nu ați asigurat Furnizorului de Servicii de Plată informațiile de identificare solicitate), ne rezervăm dreptul de a nu vă plăti pentru Lotul relevant. În astfel de cazuri, sunteți de acord și confirmați că veți renunța la orice pretenții pe care le-ați putea avea împotriva noastră pentru astfel de plăți.
Pentru mai multe informații referitoare la procesul de plată accesați Centrul nostru de Ajutor.
Articolul 6: Neîndeplinirea obligațiilor față de Cumpărător.
Dacă nu vă îndepliniți obligațiile față de Cumpărător în temeiul Contractului de Vânzare, înseamnă că nu v-ați îndeplinit îndatoririle, iar Cumpărătorul va avea dreptul să dizolve Contractul de Vânzare. Este posibil să vă trimitem o notificare de neîndeplinire a obligațiilor și o notificare de dizolvare în numele Vânzătorului, fără a fi obligați să facem acest lucru.
În acest caz, obligațiile dumneavoastră vor include compensarea daunelor Cumpărătorului, fără a prejudicia alte drepturi. Aceasta include rambursarea Cumpărătorului pentru orice Preț de Achiziție pe care l-ați primit deja de la acesta. Nu vom fi responsabili pentru această rambursare.
Articolul 7: Neîndeplinirea obligațiilor față de Catawiki
Dacă nu reușiți să vă îndepliniți obligațiile față de noi, în conformitate cu Condițiile de Utilizare, este posibil să decidem anularea tranzacției Lotului relevant. Anularea tranzacției nu este aceeași ca dizolvarea Contractului de Vânzare. Cu toate acestea, dacă anulăm tranzacția, vă putem trage la răspundere pentru toate daunele și costurile pe care le suportăm. Acest lucru înseamnă că ne veți datora în continuare Comisionul Vânzătorului. De asemenea, veți fi răspunzător și pentru suma Comisionului Cumpărătorului pe care am ratat-o din cauza anulării.
Pentru a ne proteja propriile drepturi și cele ale altor Utilizatori (de exemplu, dacă încălcați acești Termeni de Utilizare, inclusiv, pentru evitarea oricărui dubiu, acești Termeni ai Vânzătorului), avem dreptul, în orice moment și la discreția noastră, (i) să vă suspendăm plata sau rambursarea, (ii) să vă reținem plata, (iii) să compensăm orice creanțe financiare pe care le-am putea avea față de dvs. cu o creanță financiară pe care ați putea-o avea față de noi. Dacă vreuna dintre aceste acțiuni este reglementată de legea obligatorie (cu privire la consumator), putem face acest lucru numai în conformitate cu o astfel de lege obligatorie.
În plus față de cele de mai sus, pentru a respecta legislația aplicabilă sau dacă (i) ați încălcat Termenii de Utilizare, (ii) ați primit în mod repetat ratinguri slabe sau suntem înștiințați de probleme cu privire la comportamentul dumneavoastră, sau (iii) credem cu bună credință că este necesar pentru a proteja Piața noastră Online, alți Utilizatori, sau pentru a preveni frauda sau alte activități ilegale, putem lua următoarele măsuri:
- Limitarea temporară sau permanentă a autorizației de a vinde și/sau licita Loturi.
- Revocarea temporară sau definitivă a oricărui statut special asociat Contului dvs.
- Limitarea temporară sau permanentă a accesului la Contul dvs.
- Dacă la prima noastră solicitare nu ați furnizat date exacte cu privire la bancă, informații de contact sau de identificare, vom considera că nu v-ați îndeplinit obligațiile și avem dreptul să reținem sau să refuzăm plățile către dvs. (inclusiv rambursările).
- În cazul în care un cumpărător plătește pentru un Lot cu cardul de credit și, din cauza neîndeplinirii obligațiilor care vă revin în conformitate cu Termenii Vânzătorului, trimite cu succes o cerere de restituire, avem dreptul (i) să vă blocăm contul, (ii) să compensăm creanțele pe care le avem față de dvs., (III) să blocăm plățile viitoare către dvs. și (IV) să inițiem proceduri judiciare împotriva dvs.
Dacă sunt luate una sau mai multe măsuri, vă vom informa pe email, menționând motivul pentru care această/e măsură/i au fost luate. Puteți afla mai multe informații în Centru nostru de Ajutor, pentru motivele pentru care putem restricționa, suspenda sau înceta accesul la Contul dvs.
În cazul în care decidem să vă limităm definitiv accesul la Contul dvs (adică să reziliem Contractul), vom încerca să vă informăm cu privire la motivele pentru care am luat această decizie cu 30 (treizeci) de zile înainte de a vă rezilia Contractul. Acest preaviz de 30 (treizeci) de zile nu se aplică dacă:
- Suntem supuși unei obligații legale sau reglementare ce ne obligă să încetăm toate Serviciile cu dvs.
- Ne exercităm dreptul de a înceta contractul în temeiul unui motiv imperativ în conformitate cu legislația Europeană și/sau națională.
- Ați încălcat în mod repetat Termenii de Utilizare.
Cele de mai sus nu ne împiedică în niciun fel să înaintăm proceduri legale împotriva dvs
În cazul în care Contul dvs este anulat sau accesul la Contul dvs este suspendat în timp ce încă mai aveți anumite obligații față de un alt Utilizator în temeiul unui Contract de Vânzare, avem dreptul să anulăm tranzacțiile deschise și, în numele Cumpărătorului, să dizolvăm Contractul de Vânzare. Dacă vă sunt datorate plăți, veți primi suma relevantă minus suma daunelor pe care le-am suferit în urma nerespectării dvs. a Termenilor de Utilizare.
De asemenea, avem dreptul să impunem o penalizare financiară de 1.000 (o mie ) € pentru fiecare încălcare a prezenților Termeni de Utilizare, inclusiv prezenții Termeni de Vânzare, fără a a aduce atingere dreptului nostru de a recupera daunele produse. Înainte de impunerea amenzii, încercăm să dăm un avertisment. Cu toate acestea, în cazul unei încălcări grave, nu vom da preaviz înainte de impunerea amenzii. Penalizarea va crește cu 10% pentru fiecare încălcare ulterioară a Termenilor de Utilizare. Dacă este posibil, vom stabili această penalizare în conformitate cu Termenii de Utilizare.
Articolul 8: Comunicare Internă
Cu Cumpărătorii. Puteți utiliza sistemul nostru de comunicare internă pentru a comunica în mod direct cu Cumpărătorii. Acest sistem este o modalitate foarte bună de a aranja livrarea unui Lot sau de a răspunde la orice întrebări pe care Cumpărătorii le pot avea. Vă rugăm să rețineți că nu vă permitem utilizarea acestui sistem pentru următoarele activități:
1. Trimiterea de publicitate sau promovări nesolicitate, cereri de donații sau spam-uri.
2. IInsultarea, hărțuirea sau discriminarea altor Utilizatori.
3. Efectuarea unui acord de vânzare cu un Utilizator fără medierea Catawiki, cu scopul de a evita comisionul.
Un Cumpărător v-a furnizat un feedback cu privire la un Lot pe care l-ați vândut? Politica noastră de Feedback se aplică oricărei reacții pe care doriți să o oferiți. Asigurați-vă că ați citit-o înainte de a răspunde.
Cu noi (Experiența Clientului). În cazul în care întâmpinați probleme tehnice cu Piața noastră de Desfacere Online sau nu sunt mulțumit în vreun fel de Serviciile noastre , echipa noastră internațională de Relații cu Clienții este disponibilă pentru a vă asista în orice fel. Vom face eforturi rezonabile pentru a vă răspunde în timp util de la recepționarea întrebărilor sau plângerilor dvs, și, unde este posibil, vă vom oferi o soluționare.
Cu noi (medierea). Chiar dacă ne-am dori să rezolvăm noi înșine orice problemă pe care o aveți, vrem să știți că puteți trimite de asemenea plângerea către o autoritate pentru soluționarea litigiilor extrajudiciare prin mediere. Suntem dispuși să implicăm fie (i) Centrul de Soluționare Eficientă a Litigiilor (CEDR) sau (ii) e-POM pentru orice litigii pe care nu le putem soluționa prin intermediul sistemului nostru intern de plângeri (pentru mai multe informații, consultați site-ul lor).
Articolul 9: Dispute cu alți Utilizatori
Dorim ca Utilizatorii să își rezolve disputele între ei. Cu toate acestea, dacă este necesar, vom depune eforturi rezonabile pentru a media între dvs și Cumpărător. Prin urmare, orice reclamații și dispute dintre dvs și Cumpărător trebuie să ne fie raportate cât mai repede posibil.
Contactați Cumpărătorul: accesațiLoturile mele Vândute și dați click pe "Detalii comandă" pentru a afișa pagina de comandă pentru această vânzare. Apoi puteți accesați "Trimiteți Mesajul" pentru a transmite mesajul către Cumpărător.
Contactați Catawiki: contactați departamentul nostru de Relații cu Clienții trimițându-ne un email prin intermediul formularului de contact.
Dacă nu putem ajunge la o soluție satisfăcătoare, chiar și cu sprijinul nostru, sunteți de acord că vom avea ultimul cuvânt în conformitate cu Articolul 14 din Termenii de Utilizare. Cu toate acestea, în ciuda deciziei noastre, sunteți liber să vă obțineți drepturile sau să discutați direct cu Cumpărătorul despre reclamația dvs. cu privire la la Contractul de Vânzare.
Articolul 10: Auditul Catawiki
Pentru a ne asigura că Piața noastră Online este sigură și securizată pentru toți Utilizatorii, putem face un audit al calității Loturilor. Dacă avem motive să credem că Loturile dumneavoastră nu corespund standardelor noastre de calitate sau nu respectă Ghidul nostru de Înscriere, putem (i) achiziționa direct sau indirect Loturi de la dumneavoastră prin intermediul propriei noastre Licitații Online sau (ii) putem vizita spațiile dvs. offline pentru a inspecta personal Loturile. În baza unui astfel de audit, putem lua măsurile adecvate, inclusiv anularea tranzacției, în cazul în care Lotul nu îndeplinește standardele noastre de calitate.
Articolul 11: Date
În Politica noastră de Confidențialitate puteți găsi ce date procesăm, cum și de ce le procesăm, și care vă sunt drepturile. Cu toate acestea, poate fi relevant de știut ce date generate de către Serviciile noastre vă sunt disponibile dvs în calitate de Vânzător. Puteți găsi aceste informații în Contul dvs. În Centrul nostru de Ajutor veți găsi cele mai frecvente întrebări puse cu privire la accesibilitatea datelor pentru Vânzători.
Articolul 12: Modificarea acestor Termeni ai Vânzătorului
Putem modifica sau completa Termenii Vânzătorului în orice moment. Vă vom informa cu privire la orice astfel de modificări și/sau completări propuse pe email cu cel puțin 15 (cincisprezece) zile înainte ca modificările și/sau completările Termenilor Vânzătorului să fie postate în Piața noastră de Desfacere Online și să intre în vigoare.
Dacă după primirea acestei notificări continuați să folosiți Piața noastră de Desfacere Online, atunci înseamnă că acceptați în mod irevocabil modificările și/sau completările Termenilor Vânzătorului.
Dacă nu vrei să acceptați modificările și/sau completările Termenilor Vânzătorului, vă rugăm să ne informați în termen de 15 (cincisprezece) zile de la primirea acestei notificări, și puteți înceta folosirea Pieței noastre de Desfacere Online și vă puteți șterge Contul.